## 

## УСТАВ

## НА ЧИТАЛИЩЕ

## „ ЕКЗАРХ АНТИМ I 1936 г.” с.ОРЕШНИК

# ОБЩИ ПОЛОЖЕНИЯ

# 1.Народното читалище „ Екзарх Антим I -1936 г. ” с. Орешник е самоуправляващо се културно- просветно сдружение с широко отворена дейност. В дейността му могат да се включват лица от всички възрастови групи без оглед на политически и регилиозни възгледи и етническо самосъзнание.

# 2.Читалището е юридическо лице с нестопанска цел.

# 3. Седалище на читалището е с. Орешник , ул . „ Георги Димитров ” № 14 .

# ЦЕЛИ

# 1.Целите на народното читалище са да задоволява потребностите на населението свързани със:

# 1.1. Развитие и обогатяване на културния живот, социалната и образователната дейност, да осигурява достъп на информация.

# 1.2. Съхранява, обогатява и разпространява местните традиции и народни обичаи като: джамали, Коледа, Великден.

# 1.3. Провежда тържества, чествания, концерти, викторини.

# 1.4. Организира конкурси за откриване на млади таланти и дарования.

# 1.5. Събира, съхранява и разпространява материали за родния край, родното място, провежда мероприятия за популяризирането им.

# 1.6. Поддържа читалищна библиотека и урежда витрини с различна по тематика литература.

# 1.7. Създава и съхранява музейни колекции съгласно закона за културното наследство.

# 1.8. Осигуряване на достъп до информация.

# 1.9 Развива младежка дейност ,като задоволява потребностите на младежта.

# 

# УЧРЕДЯВАНЕ

# 1. Читалището може да се учреди най-малко от 50 дееспособни физически лица.

# 2. Учредителното събрание приема устава на читалището и избира неговите органи. Уставът урежда:

# 2.1. наименование;

# 2.2. седалище;

# 2.3. цели;

# 2.4. източници на финансиране;

# 2.5. органи на управление и контрол, техните правомощия, начина на избирането им, реда за свикването им и вземане на решения;

# 2.6. начина за приемане на членове и прекратяване на членството , както и реда за определяне на членския внос.

# 3. Читалището придобива качеството на юридическо лице с вписването му на Окръжен съд гр. Ямбол.

# 

# УПРАВЛЕНИЕ

# 1.Членовете на читалището са индивидуални , колективни и почетни .

# 2. Индивидуалните членове са български граждани. Те биват действителни и спомагателни:

# 2.1. действителните членове са лица навършили 18 години, които участват в дейността на читалище, редовно плащат членски внос и имат право да избират и бъдат избирани;

# 2.2. Спомагателните членове са лица до 18 години, които нямат право да избират и бъдат избирани; те имат право на съвещателен глас.

# 2.3.Почетни членове на читалището могат да бъдат Български и чужди граждани с изключителни заслуги за читалището.

# 

# ИЗПЪЛНИТЕЛНИ ОРГАНИ

# 1.Върховен орган на читалището е Общото събрание. Общото събрание се състои от всички членове на читалището имащи право на глас .То изпълнява следните задачи:

# 1.1. Изменя и допълва устава.

# 1.2. Избира и освобождава членовете на настоятелството, проверителната комисия и председателя.

# 1.3. Изключва членове на читалището.

# 1.4. определя основните насоки на дейността на читалището.

# 1.5. Приема бюджета на читалището.

# 1.6. Приема годишния отчет до тридесети март следващата година.

# 1.7. Определя размера на членския внос.

# 1.8.Отменя решението на органите на читалището.

# 1.9. Взема решения за прекратяване на читалището.

# 2. Редовното Общо събрание се свиква от настоятелството най-малко веднъж годишно. Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от седем дни преди датата на провеждането му. В същия срок на вратата на читалището и на други места в Общината трябва да бъде залепена поканата за събранието.

# 3. Общото събрание е законно, ако присъстват най- малко от половината имащи право на глас членове на читалище. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете.

# 4. Изпълнителен орган на читалището е настоятелството, което се състои най-малко от трима членове избрани за срок от три години. Същите да нямат роднински връзки.

# 

# НАСТОЯТЕЛСТВО

# 1.Свиква общото събраниe;

# 2. Осигурява изпълнение на решението на Общото събрание, като спазва Устава на читалището.

# 3. подготвя и внася в Общото събрание отчет за дейността на читалище.

# 4. Назначава секретар на читалището и утвърждава длъжностната му характеристика.

# 5. Внася предложение за ремонт и финансиране.

# 6. Председателя на читалището е член на Настоятелството и се избира от общото събрание за срок от три години.

# ПРЕДСЕДАТЕЛЯТ

# 1 . Да бъде личност с авторитет.

# 2 . Организира дейността на читалището съобразно закона, устава и решението на Общото събрание.

# 3 . Представлява читалището.

# 4 . Свиква и ръководи заседанията на Настоятелството и председателства Общото събрание.

# 5 . Отчита дейността си пред Настоятелството.

# 6 . Ежегодно в срок до десети ноември представя на Кмета на Общината предложение за дейността на читалище за следващата година.

# 

# СЕКРЕТАРЯТ НА ЧИТАЛИЩЕ

# 1 . Да е образован.

# 2 . Да има отношение към читалищната дейност.

# 3 . Организира изпълнението на решението на Настоятелството.

# 4 . Организира текущата основна и допълнителна дейност.

# 5 . Представлява читалището заедно с председателя.

# 6 . Носи материална отговорност за имуществото, отговаря за изразходването на постъпилите средства.

# 7 . Секретаря спазва устава на читалището и се отчита пред Председателя и Настоятелството.

# 8 . Секретарят не може да е в роднински връзки с членовете на Настоятелството и проверителната комисия , както и да бъде съпруг/съпруга на Председателя на читалището.

# ПРОВЕРИТЕЛНА КОМИСИЯ

# 1 . Осъществява контрол върху дейността на Настоятелството Председателя и Секретаря на читалището по спазване на закона устава и решенията на Общото събрание.

# 2. Прави текущи и годишни проверки на финансовата и счетоводна документация.

# 3. Проверителната комисия се състои от трима членове избрани с тригодишен период.

# 4. При констатирани нарушения проверителната комисия уведомява Общото събрание на читалището, а при данни за извършено престъпление – и органите на Прокуратурата.

# 5. Не могат да бъдат избрани за членове на настоятелството и проверителната комисия лица, които са осъждани на лишаване от свобода за умишлени престъпления от общ характер.

# 6. Членовете на Настоятелството включително председателя и секретаря подават декларации за конфликт на интереси при условията и по реда на закона за предотвратяване и разкриване на конфликт на интереси.

# ИМУЩЕСТВО И ФИНАНСИРАНЕ

# 1 . Читалището в с. Орешник е Общинска собственост, съгласно решение на Общински съвет гр. Тополовград с акт за собственост № 25 от 12.02.1985 год.

# 2. Съгласно закона за държавна собственост и закона за Общинската собственост , безвъзмездно се отстъпва правото на ползване върху сградата и другите недвижими имоти, представени им от Държавата и Общинските органи за читалищни нужди.

# 3 . Читалището се освобождава от всякакви държавни и местни данъци.

# 4 . Читалището набира средства от следните източници.

# 4.1. Членски внос.

# 4.2. Културно-просветна и информационна дейност.

# 4.3. Субсидия от държавния и общинския бюджет

# 4.4. Наеми от движимо и недвижимо имущество.

# 4.5. Дарения и завещания.

# ПРЕКРАТЯВАНЕ

# 1 . Читалището може да бъде прекратено по решение на Общото събрание.

# 2 . Читалището може да бъде прекратено с ликвидация или по решение на окръжния съд, ако:

# 2.1 . Дейността му противоречи на закона, устава, и добрите нрави.

# 2.2. Имуществото му не се използва според целите и предмета на дейността на читалището.

# 3.3. Читалището не развива дейност за период от две години. В този случай Министъра на културата изпраща сигнал до Прокурора за констатирана липса на дейност на читалището;

# 3.4. Не е учредено по законов ред;

# 3.5. Е обявено в несъстоятелност.

# 

# 

# Петко Бакърджиев: \_\_\_\_\_\_\_\_\_\_

Председател на читалище „ Екзарх Антим I- 1936 ”

# 

# 